OpenLLM-France/wikimedia huggingface dataset:
# European Centre for Space Applications and Telecommunications

L'European Centre for Space Applications and Telecommunications o ECSAT (en català: Centre Europeu per a Aplicacions Espacials i Telecomunicacions) és un centre d'investigació pertanyent a l'Agència Espacial Europea (ESA) i situat al Harwell Science, Innovation and Business Campus a Oxfordshire, Regne Unit.
Va ser creat en 2009 i desenvolupat per l'ESA seguint l'acordat entre l'agència i el Regne Unit en 2012. S'espera que prop de 100 empleats de l'ESA treballin a Harwell el 2015. S'encarregaran de donar suport a activitats que relacionin l'espai amb les telecomunicacions, les aplicacions integrades, el canvi climàtic, la tecnologia i la ciència. Al campus es construirà un nou edifici exclusiu per a l'ESA, el qual incorporarà conceptes avançats sobre sostenibilitat i utilització de fonts d'energia naturals.
El desenvolupament de ECSAT es troba en línia amb els creixents esforços del Regne Unit en el sector espacial, inclosa la recent creació de l'Agència Espacial del Regne Unit (2010) i l'important augment de la contribució econòmica d'aquest país a l'ESA. Alhora, l'ESA es beneficia d'una relació més estreta amb el sector espacial del Regne Unit i corregeix una anomalia històrica segons la qual el Regne Unit, sent un dels majors contribuents de l'ESA, no albergava cap centre principal de l'agència .
També hi ha un altre centre de l'ESA al campus, el ESA Business Incubation Centre (BIC) Harwell, que té per objecte assistir en el desenvolupament d'idees de transferència de tecnologia ajudant a transformar-les en projectes reals i negocis viables.

## Vegeu també

* European Space Operations Centre (ESOC)
* Centre Europeu de Recerca i Tecnologia Espacials (ESTEC)
* European Space Astronomy Centre (ESAC)
* European Astronaut Centre (EAC)
* ESA Centre for Earth Observation (ESRIN)
* Centre Spatial Guyanais (CSG)
* European Space Tracking (ESTRACK)
* Agència Espacial Europea (ESA)

## Referències

* ↑ «Plans for ECSAT - ESA in Harwell». Agencia Espacial Europea, 05-12-2013.
* ↑ «ECSAT Achievements and Perspectives». Agencia Espacial Europea, 04-12-2014.

## Enllaços externs

* European Centre for Space Applications and Telecommunications - Lloc web oficial
* Pàgina web de l'Agència Espacial del Regne Unit
# European Journal of Mineralogy

L'European Journal of Mineralogy (abreujat com Eur. J. Mineral. ) és una revista científica revisada per experts creada el 1989. Publica articles de recerca en els camps de la mineralogia, la petrologia, la geoquímica, la cristal·lografia, la mineria i la mineralogia ambiental, aplicada i tècnica de manera bimestral.
Segons el Journal Citation Reports, el factor d'impacte d'aquesta revista va ser de 1.663 el 2018. Des de l'any 2019 l'editor en cap és Jannick Ingrin, assistit per cinc redactors en cap.

## Referències

* ↑ (anglès) «Instructions to authors». [Consulta: 24 maig 2011].
* ↑ «Bureau éditorial». [Consulta: 3 maig 2019].
# Euscorpius balearicus

L'escorpí balear (Euscorpius balearicus) és una espècie d'escorpí endèmic de les illes Gimnèsiques.

## Referències

* ↑ «Fauna endèmica: evidència d'evolució». Govern de les Illes Balears, 2009.
* ↑ Gantenbein, Benjamin; Soleglad, Michael E.; Fet, Victor «Euscorpius balearicus Caporiacco, 1950, stat. nov. (Scorpiones: Euscorpiidae): molecular (allozymes and mtDNA) and morphological evidence for an endemic Balearic Islands species». Organisms Diversity & Evolution, 2001.
# Evisceració

L'evisceració o esbudellament és el procediment pel qual s'arrenquen d'una persona alguns o tots els seus òrgans vitals, especialment de l'abdomen. Els resultats són, en la majoria de casos, la mort de la persona que ho sofreix.
Ha estat històricament usat com a forma severa de càstig mitjançant la tortura i finalitzant amb la pena de mort. També és una forma d'assassinat. Un dels assassins més famosos a utilitzar aquest mètode va ser Jack l'Esbudellador.

## Vegeu també

* Hanged, drawn and quartered
* Harakiri
* Jack l'Esbudellador
# Evolved Expendable Launch Vehicle

L'Evolved Expendable Launch Vehicle (EELV) és un programa de sistemes de llançament d'un sol ús de les Forces Aèries dels Estats Units (USAF), desenvolupat amb l'objectiu d'assegurar l'accés a l'espai per al Departament de Defensa i altres càrregues del govern dels Estats Units. El programa, que començà a la dècada del 1990 amb l'objectiu de fer més assequibles i fiables els llançaments espacials del govern donà com a resultat el desenvolupament de dos sistemes de llançament, el Delta IV i l'Atlas V.
# Excelsior Athlétique Club

L'Excelsior Athlétique Club és un club haitià de futbol de la ciutat de Port-au-Prince. El darrer cop que jugà a primera divisió fou el 2002.

## Palmarès

* Coupe Vincent:
** 1942, 1950
* Campionat de Port-au-Prince de futbol:
** 1942, 1948, 1950, 1951

## Referències

* ↑ RSSSF: Haiti – List of Champions Arxivat 4 March 2016$^{[Datemismatch]}$ a Wayback Machine.
* ↑ RSSSF: 2002 Haiti
* 1 2 «Haiti - List of Champions». RSSSF. [Consulta: 9 febrer 2019].
# Exhibicionisme

L'exhibicionisme és una parafília per la qual s'obté l'excitació sexual a partir de la reacció que s'obté en mostrar els òrgans genitals de tal manera que generi sorpresa, rebuig o por a la víctima.
L'exhibicionisme típic és una activitat masculina per la qual es descobreixen de forma sobtada els genitals en una zona pública on sobretot hi passin força dones. També existeix, però, l'exhibicionisme femení, que sol generar una reacció diferent, ja que és vist com un acte de menor agressivitat que el masculí. A causa del grau de tensió que genera l'activitat exhibicionista sovint no hi haurà una erecció o serà imcompleta. Després, probablement recordant les reaccions de les seves víctimes i la seva sensació de poder, aconseguirà alleujar la seva tensió sexual.
La millor forma d'enfrontar-se a un exhibicionista és ridiculitzar-lo, per exemple comentant la poca mida del penis, fet que sol afavorir l'extinció d'aquesta conducta parafílica. Segurament en les dones podria funcionar quelcom de similar, però l'exhibicionisme femení és poc freqüent i menys perseguit socialment com ja s'ha comentat; de vegades l'hem vist força celebrat en relació a actes esportius, per exemple.

## Exhibicionisme i delicte

Cal deixar ben clar que l'exhibicionisme davant de persones adultes no és considerat delictuós al Codi Penal de l'actualitat. L'exhibicionisme considerat delictuós a l'actual Codi Penal és aquell que es dirigeix a menors o a persones amb deficiències psíquiques, "incapaços", segons la llei i que mostra accions sexuals obscenes dirigides o intentant involucrar aquestes persones. Abans la simple nuesa formava part d'una figura delictuosa d'escàndol públic, que ja no existeix en l'actualitat.
De tota manera la nuesa simple no és en cap cas delicte d'exhibicionisme, ja que per tal de considerar-ho delictuós cal una intencionalitat d'involucrar de forma sexual explícita als menors o a les persones amb deficiència psíquica. La nuesa total, per tant, no és exhibició de nuesa, com tampoc no ho és el fet de no ocultar qualsevol altre òrgan, com les mans o la cara. Dit d'una altra manera, els òrgans genitals no són sexe, tot i tenir una potencialitat sexual, com, d'altra banda, també posseeix la resta del cos humà.
En cas que es considerés que qualsevol nuesa d'una persona adulta davant d'un menor o d'un deficient psíquic és exhibicionisme delictuós no hi podria haver expressions en nuesa de protesta o per aconseguir ingressos econòmics. Tampoc hi podria haver espais pel nudisme o pel naturisme, encara que estiguin apartats en un gueto ni nuesa als mitjans de comunicació o en manifestacions artístiques.

## Referències

* ↑ «edat de consentiment sexual - Terminologia del consentiment sexual | TERMCAT». [Consulta: 4 novembre 2024].
# Expansionisme

L'expansionisme és una política d'un estat que aspira i actua a eixamplar el territori, la influència política i la dominació econòmica en detriment d'altres estats i pobles. Es un concepte parent amb colonialisme i imperialisme. A Europa durant l'antic règim a més de la força militar, s'utilitzaven els casaments estratègics per reunir territoris, un fet que, quan no hi havia hereu, va provocar guerres successòries. Després de la revolució francesa, només quedava la força militar com a eina de política expansionista. Com altres parts d'Europa, la història de la península ibèrica és caracteritzada pels conflictes entre les polítiques expansionistes dels àrabs, castellans, portuguesos, francesos, catalans, aragonesos…

## Referències

* ↑ «Expansionisme». Gran Enciclopèdia Catalana. Barcelona: Grup Enciclopèdia Catalana.
* ↑ Borja, Rodrigo. «expansionismo». A: Enciclopedia de la política (en castellà).
* ↑ «El regnat dels Reis Catòlics» ( PDF).

## Bibliografia

* Dorca, Josep. «Els catalans a Albània. Un exemple de l'expansionisme català a la Mediterrània oriental durant el segle xv». Balcània, 16-01-2016.
* Joan i Marí, Bernat «300: Fa tres segles o d'aquí a tres segles» (pdf). Eivissa, 57, 2015. «A partir de la promulgació dels decrets de la Nova Planta i que es consolidarà durant el regnat de Carles III serà equivalent al de Castella. Espanya ja no podrà ser més un escut per impedir l'expansionisme castellà perquè, precisament, l'expansionisme castellà es consolida amb la victòria al final de la Guerra de Successió.»
# Expedició d'Irlanda (1796)

L'Expedició d'Irlanda de 1796 va ser un intent avortat d'invasió d'Irlanda en suport a la resistència nacionalista irlandesa per les tropes revolucionàries.

## Context

Theobald Wolfe Tone, el cap dels United Irishmen, mantenia un conflicte amb Anglaterra i li va demanar suport militar a França. Responent a les seves demandes, el general Lazare Hoche va dissenyar un projecte d'expedició a Irlanda, un desembarcament de l'exèrcit francès l'any 1796 a les costes irlandeses. El 16 de desembre del 1796 45 vaixells transportant 13.400 homes (tot i que altres fonts diuen que s'apropaven més als 15.000) salpaven del port de Brest.

## Desenvolupament

L'almirall Justin Bonaventure Morard de Galles, acompanyat del cap de divisió Étienne Eustache Bruix, va dirigir la primera de les divisions encarregades del desembarcament. Després d'haver esquivat les naus de la Royal Navy van arribar a la badia de Bantry, el 21 de desembre, però un cop arribats allà, uns forts vents de l'est, els continus canvis de rumb i la pèrdua del vaixell Fraternité amb Morard i Hoche a bord a causa de la boira, van fer que l'expedició francesa es veiés obligada a retirar-se davant la decepció de Wolfe Tone.

## El nacionalisme irlandès i la França Revolucionària

Durant totes les guerres revolucionàries molts patriotes irlandesos van lluitar sota la bandera francesa, alguns dels seus noms encara estan gravats a l'Arc de Triomf de París.

## Galeria d'imatges

* Theobald Wolfe Tone
* Lazare Hoche

## Referències

* ↑ Elliott, Marianne. Tone, (Theobald) Wolfe (1763–1798), Irish nationalist and political writer (en anglès). 1. Oxford University Press, 2004-09-23. DOI 10.1093/ref:odnb/27532.
* ↑ James, 2002, p. 1-6.
* ↑ James, 2002, p. 7-10.
* ↑ Clowes i Markham, 1997, p. 304-305.
* ↑ «Arc de Triomphe hosts military ceremony to remember the Irish who fought in the service of France» (en anglès). The Irish Times, 01-09-2023. [Consulta: 7 setembre 2024].

## Bibliografia

* James, William. 1797-1799 (en anglès). Conway Maritime, 2002. ISBN 978-0-85177-906-5.
* Clowes, Sir William Laird; Markham, Sir Clements Robert. The Royal Navy: A History from the Earliest Times to the Present (en anglès). Chatham Pub., 1997. ISBN 978-1-86176-013-5.
# Exposició Regional Valenciana del 1909

L'Exposició Regional fou una mostra del comerç i indústria que es va realitzar a la ciutat de València entre el 22 de maig i el 22 de desembre del 1909 sota el mandat de l'alcalde José Maestre Laborde-Boix. Aquesta fira, que fou una important trobada d'industrials i capitalistes, majorment de Catalunya i el País Valencià, significà una profunda remodelació arquitectònica de la ciutat. Entre els actes celebrats hi hagué també, el 14 de setembre, la coronació de Teodor Llorente com a poeta oficial de València.
L'esdeveniment fou també fructífer en la creació d'un ric patrimoni modernista per a la ciutat, en la forma dels diversos edificis de l'exposició, com ara el Palau de l'Exposició. Aquest conjunt, ocupant 16 hectàrees, es construí al principi del camí nou del Grau, el que seria la moderna avinguda del Port la Fàbrica de Tabacs (o Tabacalera), que data de 1906. La seua principal artèria era doncs el carrer d'Amadeu de Savoia entre els actuals barris de Mestalla i Exposició. L'exposició tingué tant èxit que el 1910 es convertí en una Exposició Nacional. Tanmateix després de l'exposició es va enderrocar la majoria dels edificis, i només es quedaren el Pavelló d'Indústria (que es convertí en la Fàbrica de Tabacs), el Palau Municipal (avui anomenat Palau de l'Exposició) i, adossat al mateix, la Casa de la Lactància, actual Balneari de l'Albereda.

## Himne de l'Exposició

El president de l'exposició, Tomás Trénor Palavicino va encomanar la creació d'un himne per celebrar la fira al Mestre Josep Serrano Simeón, qui s'encarregaria de la música, mentre Teodor Llorente havia d'escriure la lletra. Malgrat açò, a la fi fou Josep Serrano qui l'escrigué, seguint els models del poeta Maximilià Thous i Orts.
L'himne resultant, va rebre una gran acceptació a l'exposició, i al maig del 1925 els alcaldes dels ajuntaments de Castelló, València i Alacant decidiren que aquell himne es convertís en l'himne de País Valencià. Així mateix caldria destacar que amb el temps el to espanyolista i triomfal de l'himne ha fet que alguns el critiquen.

## Cartell de l'Exposició

Al concurs de cartells convocat pel Comitè organitzador de l'Exposició Regional, realitzat en el Cercle de Belles Arts durant 1908, Vicent Climent va obtenir el primer premi amb el lema "Emporio" (empori). El cartell representa el Comerç oferint una corona de llorer a l'Agricultura, a la Ciència i a les Belles Arts. En els angles superiors, sobre rajoles, es veuen els escuts de les tres províncies valencianes; en els inferiors els de l'Ateneu Mercantil de València i la Diputació provincial; sobre aquell la Senyera cau en airosos plecs. Al fons el mar encalmat, i tanca el cartell l'anunci de l'Exposició sobre rajoles. El cartell va ser imprés a la litografia del Sr. Durá.

## Referències

* ↑ «Exposició Regional Valenciana | enciclopèdia.cat». [Consulta: 6 maig 2020].
* 1 2 3 «La historia de la Exposición Regional Valenciana de 1909» (en castellà). ValenciaBonita.es, 22-05-2016. [Consulta: 6 maig 2020].
* 1 2 3 Història d'Algirós Arxivat 2008-03-02 a Wayback Machine. per Carles Andreu
# Exposició Surrealista Internacional

L'Exposició Surrealista Internacional de Londres de 1936, en anglès: London International Surrealist Exhibition va tenir lloc des de l'1 de juny al 4 de juliol de 1936 a les New Burlington Galleries de Londres, Anglaterra.
L'exposició va ser organitzada per:
* Hugh Sykes Davies
* David Gascoyne
* Humphrey Jennings
* Rupert Lee
* Diana Brinton Lee
* Henry Moore
* Paul Nash
* Roland Penrose
* Herbert Read
* E. L. T. Mesens
El comitè organitzador francès estava compost per
* André Breton
* Paul Éluard
* Georges Hugnet
* Man Ray
Aquesta exposició la va inaugurar André Breton en presència d'unes dues mil persones. De mitjana la van visitar unes mil persones cada dia.
Durant l'exposició es van donar una sèrie de conferències:
* 16 de juny — André Breton — Limites non-frontières du Surréalisme.
* 19 de juny — Herbert Read — Art and the Unconscious.
* 16 de junyJune 24 — Paul Éluard — La Poésie surréaliste.
* 24 de juny — Hugh Sykes Davies — Biology and Surrealism.
* 1 de juliol — Salvador Dalí — Fantômes paranoïaques authentiques.
La conferència de Dalí la va donar portant un escafandre de submarinista. Proper a la sufocació, Dalí va ser rescatat pel poeta David Gascoyne, que el va alliberar de l'escafandre amb una clau.

## Fonts

* International Surrealist Bulletin, Number 4, September 1936.
# Exposició Universal de Melbourne (1880)

L'Exposició Universal de Melbourne va tenir lloc de l'1 d'octubre al 30 d'abril de 1880 al Royal Exhibition Building de Melbourne, Austràlia. El tema d'aquesta exposició va ser "Art, fabricacions, agricultura i productes industrials de totes les nacions".

## Enllaços externs

* Web del Buró Internacional d'Exposicions (francès)
# Aligot rogenc

L'aligot rogenc (Buteo rufinus) és una espècie d'ocell de la família dels accipítrids (Accipitridae). Habita a Europa de l'Est, Àfrica del Nord, el Pròxim Orient i Àsia central. El seu estat de conservació es considera de risc mínim.

## Morfologia

* Típic membre del gènere Buteo fa 60 – 65 cm de llargària, amb una envergadura de 135 – 160 cm. La femella, amb uns 1,3 kg és una mica major que el mascle que pesa uns 1,1 kg.
* Amb alguna variabilitat de plomatge, tenen un to general taronja clar, cua roja o taronja, cap pàl·lid, i una gran zona blanca sota les ales. A les ales hi ha una distintiva taca negra a l'altura del carp.
* El plomatge pot anar des de bastant clar a molt fosc. De vegades poden ser molt semblants a la subespècie oriental de l'aligot comú (Buteo buteo vulpinus), però l'aligot rogenc té les ales més llargues i és més semblant a un aligot calçat o encara a una petita àliga del gènere Aquila.
* El jove té el cap clar, pit blanc i cua marró clar.

## Hàbitat i distribució

Típicament habita zones estepàries i semideserts, però també pot ser observat a àrees encara més àrides o en zones forestals obertes i terres de conreu, des dels Balcans fins a Mongòlia i des de Mauritània fins a la Península aràbiga. Les poblacions septentrionals hibernen en Àfrica i Àsia central.

## Reproducció

Normalment fa el niu en llocs alts, com grans arbres o penya-segats, però on escassegen pot arribar a fer-ho a terra. La femella pon 2 – 3, o fins a 5, ous clars amb taques color cafè, durant la primera meitat d'abril. Els pollets romanen al niu 45 – 52 dies, abans del primer vol.

## Alimentació

S'alimenta principalment de petits rosegadors, encara que també menja llangardaixos, serps, petits ocells i grans insectes.

## Llistat de subespècies

Se n'han descrit dues subespècies d'aligots rogencs:
* Buteo rufinus rufinus Cretzschmar, 1829. Des de l'àrea del Balcans fins a Mongòlia i l'Índia. En hivern migració parcial a Àfrica i zones d'Àsia
* Buteo rufinus cirtensis Levaillant 1850. Des de Mauritània fins a Egipte i la Península aràbiga. Sedentari en gran manera.

## Referències

* ↑ «Aligot rogenc». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 286. ISBN 978-84-16728-37-4.
* 1 2 BirdLife International. «Long-legged Buzzard. Buteo rufinus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
* 1 2 Shetsov, A. O. (2001): Breeding of the Long-legged Buzzard in Olexandrija district of Kirovograd region. Berkut 10(I), 63-66
* ↑ Vatev, I. T. (1987): Notes on the breeding biology of the Long-legged Buzzard (Buteo rufinus) in Bulgaria. J. Raptor Res. 21, 8-13
* ↑ Clements, J. F. 2007. The Clements Checklist of Birds of the World, 6th Edition. Cornell University Press. Downloadable from Cornell Lab of Ornithology
# Anguila jardinera tacada

L'anguila jardinera tacada (Heteroconger hassi) és una espècie de peix pertanyent a la família (biologia)|família dels còngrids. Pot arribar a fer 40 cm de llargària màxima i al voltant de 14 mm de diàmetre. Tenen entre 163 i 177 vèrtebres. És un peix marí, associat als esculls i de clima tropical (30°N-23°S) que viu entre 7 i 45 m de fondària. Es troba des del mar Roig i l'Àfrica Oriental fins a les illes de la Societat, les illes Ryukyu, les illes Ogasawara, el nord-oest d'Austràlia, Nova Caledònia i la Micronèsia. En general, viu en colònies de centenars d'individus. És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 «Heteroconger hassi» (en anglès). FishBase. Froese, Rainer; Pauly, Daniel (editors).
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.

## Enllaços externs

* AQUATAB
# ALM

ALM té els següents significats:
* Academia de la Lengua Maya, institució per a la preservació de la llengua maia de Mèxic
* Alternativa Liberal de Manacor, partit polític municipalista històric de Manacor, a Mallorca
* Union Grand-Duc Adolphe (del seu nom en alemany Allgemeiner Luxemburger Musikverein), agrupament d'entitats musicals de Luxemburg
* All Lives Matter, eslògan de crítica al moviment Black Lives Matter
* Air ALM (de l'acrònim en neerlandès Antilliaanse Luchtvaart Maatschappij), aerolínia històrica de les Antilles Neerlandeses
* Editorial ALM (de l'acrònim en anglès American Lawyer Media), editorial especialitzada en dret dels Estats Units
* ALM/ACMAT (de l'acrònim en francès Ateliers Legueu Meaux), marca de camions de França
* Application Lifecycle Management, procés de gestió del cicle de vida al desenvolupament de sistemes
* Gestió actiu-passiu (del seu nom en anglès Asset and Liability Management), estudi del risc financer en estratègia d'inversió
* Fabricació additiva de capes (del seu nom en anglès Additive Layer Manufacturing), mètode d'impressió 3D
* ALM també és el tíquer a la Borsa de Barcelona dels Laboratoris Almirall, empresa farmacèutica amb seu a Barcelona
* ALM també és el codi UCI de l'AG2R La Mondiale, equip ciclista de França
* ALM també és el codi UCI del Costa de Almería, equip ciclista històric d'Espanya
* Alm també és l'abreviatura de l'almandina, mineral del grup dels granats
* alm també és el codi ISO 639-3 de l'amblong, llengua parlada a Vanuatu
# AMD K6

L'AMD K6 és un microprocessador compatible x86, competència del Pentium MMX de Intel, i successor de l'AMD K5.
Una de les seves característiques és que internament funciona com un processador RISC, i utilitza una capa externa que transforma les instruccions del codi màquina x86 perquè el nucli pugui interpretar-la. AMD també utilitza aquest mecanisme en els següents processadors.
En concepte de potència, va assolir un nivell molt proper (i en alguns casos superior) al Pentium, tot i que la falta d'infraestructura del fabricant va provocar un retard de gairebé un any en el llançament comercial. AMD de seguida afronta el problema i es prepara per comercialitzar l'AMD K6, aquesta vegada a temps.

## Models

| Nom clau | K6 | Little Foot |
| Codi de producte | K6 model 6 | K6 model 7 |
| Tecnologia (µm) | 0.35 | 0.25 |
| Freqüència(MHz) | 166-233 | 200-300 |
| Voltatge | 2.9 | 2.2 |
| Comercialització | Abril 1997 | Gener 1998 |

## Referències

* ↑ «History | AMD K6, K6-2 and K6-III CPU resource» (en anglès). Arxivat de l'original el 2019-04-26. [Consulta: 26 abril 2019].
# ANW

ANW té els següents significats:
* Grup de treball per a una gestió forestal propera a la natura (del seu nom en alemany Arbeitsgemeinschaft für Naturgemäse Waldwirtschaft), associació per al foment de la silvicultura propera a la natura d'Alemanya
* anw també és el codi ISO 639-3 de l'anaang, llengua parlada a Nigèria